KIRJALLINEN KYSYMYS E-1324/01 esittäjä(t): Bart Staes (Verts/ALE) neuvostolle. EY:n perustamissopimuksen 296 artiklan 1 kohdan b alakohta.



Virallinen lehti nro 364 E , 20/12/2001 s. 0085 - 0086



KIRJALLINEN KYSYMYS E-1324/01 esittäjä(t): Bart Staes (Verts/ALE) neuvostolle (4. toukokuuta 2001) Aihe: EY:n perustamissopimuksen 296 artiklan 1 kohdan b alakohta Kyseisessä artiklassa jäsenvaltioille sallitaan poikkeus yleisesti pätevään kilpailuperiaatteeseen (EY:n perustamissopimuksen VI osasto) armeijan hankintojen yhteydessä. Neuvosto on vahvistanut näiden tuotteiden luettelon 15. huhtikuuta 1958. Mitkä tuotteet ovat tässä mainitussa luettelossa? Vastaus (27. syyskuuta 2001) Seuraavassa on luettelo aseista, ampuma- ja sotatarvikkeista ydinaseet mukaan lukien, joihin sovelletaan Rooman sopimuksen 296 artiklan 1 kohdan b alakohtaa. 1. Kannettavat ampuma-aseet ja automaattiaseet kuten kiväärit, karabiinit, revolverit, pistoolit, konepistoolit ja -kiväärit, paitsi metsästysaseet, pistoolit ja muut pienaseet, joiden kaliiperi on alle 7 mm. 2. Tykit ja savu-, kaasu- ja liekinheittimet kuten a) kanuunat, haupitsit, kranaatinheittimet, tykit, panssarintorjunta-aseet, raketinheittimet, liekinheittimet, singot b) sotilaskäyttöön tarkoitetut savu- ja kaasuheittimet. 3. Ammukset edellä 1 ja 2 kohdassa tarkoitettuja aseita varten. 4. Pommit, torpedot, raketit ja ohjattavat ohjukset: a) pommit, torpedot, kranaatit mukaan lukien käsisavukranaatit, savupommit, raketit, miinat, ohjattavat ohjukset, veden alla käytettävät kranaatit, palopommit b) sotilasvarusteet ja laitteet, jotka on erityisesti suunniteltu edellä a) kohdassa tarkoitettujen tarvikkeiden käsittelyyn, kokoamiseen, purkamiseen, laukaisemiseen tai havaitsemiseen. 5. Sotilaskäyttöön tarkoitetut tulenjohtolaitteet: a) infrapunatähtäimissä ja muissa yösuuntauslaitteissa käytetyt pommituslaskimet ja suuntauslaitteet b) telemetriset laitteet, asemanilmaisimet, korkeusmittarit c) elektroniset seurantakomponentit: gyrokompassit sekä optiset ja akustiset komponentit d) pommitustähtäimet, aseiden tähtäimet sekä periskoopit tässä luettelossa mainittuja laitteita varten. 6. Panssarivaunut ja erityiset taisteluajoneuvot: a) panssarivaunut b) aseistetut tai panssaroidut sotilasajoneuvot mukaan lukien amfibioajoneuvot c) panssaroidut autot d) osittain telaketjuvetoiset sotilasajoneuvot e) panssarirunkoiset sotilasajoneuvot f) perävaunut, jotka on erityisesti suunniteltu kohdissa 3 ja 4 mainittujen ammusten kuljettamista varten. 7. Myrkylliset ja radioaktiiviset aineet: a) myrkylliset, biologiset tai kemialliset aineet sekä radioaktiiviset aineet, jotka soveltuvat sodassa tapahtuvaan käyttöön siten, että niitä voidaan käyttää ihmisten, eläinten tai kasvien tuhoamiseen b) sotilasvarustus a kohdassa tarkoitettujen aineiden levittämistä, havaitsemista ja tunnistamista varten c) edellä a) kohtaan liittyvät vastatoimintatarvikkeet. 8. Jauheet, räjähteet sekä nestemäiset ja kiinteät ajoaineet: a) jauheet sekä nestemäiset tai kiinteät ajoaineet, jotka on erityisesti suunniteltu ja valmistettu kohdissa 3, 4 ja 7 mainittuja tarvikkeita varten b) sotilasräjähteet c) sotilaskäyttöön tarkoitetut sytytys- ja jäädytysaineet. 9. Sota-alukset ja laivaston erikoislaitteet: a) kaikenlaiset sota-alukset b) laitteet, jotka on suunniteltu erityisesti miinojen asettamista, havaitsemista ja raivausta varten c) vedenalaiset kaapelit. 10. Sotilaskäyttöön suunnitellut ilma-alukset ja niihin liittyvä varustus. 11. Sotilaskäyttöön suunniteltu elektroninen varustus. 12. Erityisesti sotilaskäyttöön suunnitellut kamerat. 13. Muu varustus ja laitteisto. 14. Tässä listassa olevien tarvikkeiden erilliset osat ja tuotteet, jos ne ovat luonteeltaan sotilaskäyttöön soveltuvia. 15. Koneet, laitteet ja tuotteet, jotka on suunniteltu varta vasten tässä luettelossa mainittujen, yksinomaan sotilaskäyttöön tarkoitettujen aseiden, ammusten ja varustuksen tutkimiseen, valmistamiseen, testaamiseen tai valvontaan.